钦定古今图书集成/明伦汇编/氏族典/第397卷 > 李天宠
## 钦定古今图书集成/明伦汇编/氏族典/第397卷 > 李天宠

按《明外史张经传》：“经嘉靖三十五年十月，与巡抚李
天宠俱斩，天下哀之。天宠，孟津人。由御史迁徐州兵
备副使，却倭通州。如皋起擢右佥都御史，代王忬巡
抚浙江。赵文华谤天宠嗜酒废事，帝遂除天宠名，而
擢胡宗宪以代。未几，御史叶恩以倭躏北新关，劾天
宠，宗宪亦言其纵寇。帝怒，逮下狱，遂与经同日死。”